kardosdrur/scandi-wiki huggingface dataset:
NOW 10

Now (That's What I Call Music 10) er et dansk opsamlingsalbum udgivet 15. november 2004 i kompilation-serien NOW Music.

Spor 
 Robbie Williams: "Radio"
 The Loft: "City Of Dreams"
 Maroon 5: "She Will Be Loved"
 Hoobastank: "The Reason"
 Natasha Bedingfield: "These Words"
 JoJo: "Leave (Get out)"
 Julie: "It's A Wonderful Feeling"
 Dido: "Sand In My Shoes"
 Joss Stone: "You Had Me"
 The Black Eyed Peas: "Let's Get It Started"
 Nik & Jay: "Lækker"
 Nina Sky: "Move Ya Body"
 The 411 feat. Ghostface Killah: "On My Knees" 
 Keane: "Everybody's Changing"
 Avril Lavigne: "My Happy Ending"
 Bowling for Soup: "1985"
 Duran Duran: "(Reach Up For The) Sunrise"
 3 Doors Down: "Away From The Sun"
 Scissor Sisters: "Laura" 
 Céline Dion: "You and I"

Eksterne henvisninger 
 Now That's What I Call Music! 10 front- og backcover 

Album fra 2004
NOW Music
Julie

Julie har flere betydninger:
 Julie (pigenavn)
 Julie (sanger) – dansk/grønlandsk sangerinde
 Julie (album) – album af sangeren Julie
 Julie (tv-serie) (2005-)
 Julie (film) (2011)
UK Singles Chart

UK Singles Chart er den officielle britiske single-hitliste, som laves af The Official UK Charts Company.

Danskere på UK Singles Chart 
Følgende danske kunstnere har ligget i top 40 på UK Singles Chart. Listen inkluderer ikke sangskrivere og/eller producere, eller andet teknisk personale.
År betegner året hvor singlen opnåede sin højeste position, og er ikke nødvendigvis udgivelsesåret.

Noter
 Lee Oskar, har som mundharmonikaspiller og komponist i det amerikanske funk-band War, haft fire top 40-singler på hitlisten, heriblandt "Low Rider" (#12 i 1976), og "Galaxy" (#14 i 1978).
 Lars Ulrich, har som trommeslager og komponist i det amerikanske heavy metal-band Metallica, haft 19 top 40-singler på hitlisten, heriblandt "Enter Sandman" (#5 i 1991), "Nothing Else Matters" (#6 i 1992), og "Until It Sleeps" (#5 i 1996).
 Lukas Graham opnåede sølv-certificering for singlen "Mama Said", der opnåede en 48. plads i 2016.
 Kato opnåede sølv-certificering for singlen "Show You Love" (med Sigala og Hailee Steinfeld), der opnåede en 91. plads i 2017.

Eksterne henvisninger 
UK Singles Chart

Noter 

Hitlister
Kalaallit Nunaata Radioa

Kalaallit Nunaata Radioa (KNR) – eller Greenlandic Broadcasting Corporation – er en selvstyreejet medievirksomhed i Grønland med hovedkvarter i Nuuk.

KNR er et selvstændigt, selvstyreejet selskab, der ledes af en 5-personers bestyrelse udpeget af Grønlands Selvstyre – bestyrelsesformanden og et yderligere medlem udpeges direkte af Selvstyret, mens de sidste 3 udpeges af Selvstyret efter indstilling fra fem forskellige organer. Virksomhedens aktiviteter finansieres af det offentlige.

KNR har siden 1958 udsendt landsdækkende radio, og siden 1982 landsdækkende tv.

KNR har i dag til huse et kontorbyggeri uden særlige studiefaciliteter. I 2014 igangsattes projektering af et nyt mediehus til KNR tegnet af Qarsoq tegnestue. Selvom midlerne var øremærkede til KNR's mediehus blev byggeriet aflyst i 2017 af Naalakkersuisut og Inatsisartuts Finans- og skatteudvalg, der i stedet ville anvende pengene til tre nye havneanlæg.

Tv 
KNR tilbyder landsdækkende Tv på kanalerne KNR1 og KNR2. De kan modtages digitalt via jordbaserede sendemaster (DVB-T) hos selskabet Nuuk TV, samt digitalt via kabel (DVB-C) hos selskabet Greenland Television.
Begge kanaler streames desuden online via YouTube.

KNR1 er hovedkanalen, hvor programmerne primært er på grønlandsk.
KNR2 bliver brugt til direkte udsendelser fra særlige begivenheder.

Qanorooq er KNR's daglige tv-avis med nyheder og vejr. Qanorooq producerer desuden DR2-programmet "Nyheder fra Grønland" som er et sammendrag af ugens nyheder.

Frem til januar 2013 bestod programfladen på KNR1 også af indhold fra DR, men efter at flere af DR's kanaler blev gjort frit tilgængelig i Grønland besluttede KNR at fokusere på egenproducerede grønlandske programmer.

Den 21. juni 2020 skiftede både KNR1 og KNR2 til 720p HD opløsning.

Radio 
KNR Radio er en landsdækkende grønlandsksproget kanal, som kan modtages via AM, FM og internettet.

Der bliver spiller både grønlandsk, dansk og udenlandsk musik. Én gang i timen er der nyheder på både grønlandsk og dansk.

I byen Nuuk udsender KNR desuden DR P1 som en særskilt FM-kanal.

Noter

Eksterne henvisninger 
 KNR's danske forside

Medier fra Grønland
Offentligt ejede virksomheder fra Grønland
Medievirksomheder fra Grønland
Morihei Ueshiba

Morihei Ueshiba (født 14. december 1883, død 26. april 1969) var grundlæggeren af den japanske kampkunst Aikido. Han bliver oftest omtalt som O-sensei (翁先生 Ō Sensei) – ærværdige lærer, blandt aikido-udøvere.

Biografi 
Morihei Ueshiba blev født i byen Tanabe i Wakayama-præfekturet i Japan d. 14. december 1883.
I 1916 var han med til at kolonisere nyt land på øen Hokkaido i Nordjapan, hvor han lærte Daito-ryu aikijutsu fra Sokaku Takada.
I 1920 mødte han Onisaburo Deguchi, der var leder af den nyreligiøse sekt Omoto-kyo. Der underviste han i kampkunst, som han på det tidspunkt kaldt aiki-bujutsu.
I 1927 rejste han til Tokyo, og grundlagde snart hvad der skulle blive hovedkvarteret for aikido – Hombu Dojo. Han begyndte at kalde sin stilart for aiki-budo.
I 1942 flyttede han ud på landet til Iwama i Ibaraki-præfekturet, og omkring den tid fik aikido sit navn.

Eksterne henvisninger 

Aikidoudøvere
Sportsfolk fra Japan
Jens Andersen Lodehat

Jens Andersen Lodehat (død 15. juli 1431), dansk biskop.

Han var søn af Anders (eller Andreas) Jensen Lodehat til Torsinge, en bror til biskop Peder Jensen Lodehat og opnåede, formodentlig ved hjælp fra farbroderen, tidligt fremtrædende positioner, således at han ved dennes død i 1416 var provst i Odense og også kansler hos Erik 7. af Pommern. 

Han var udset som biskop Peder Lodehats efterfølger i Roskilde, men før valget var sket, benyttede kongen lejligheden til at kræve retten over København, som i sin tid var blevet overdraget som lån til Valdemar 4. Atterdag. 

Da Jens Andersen Lodehat valgtes til biskop, måtte han tiltræde, at København under striden var overladt i varetægt hos et medlem af rigsrådet, og i 1417 tog kongen byen og Københavns Slot. Dette betød blandt andet at Jens Andersen Lodehat måtte tage til takke med en beskeden Københavnerbolig i en række bygninger, der lå over det der i dag kaldes " Munkekælderen" i Nørregade. Jens Andersen Lodehat gjorde kun begrænsede forsøg på at få København igen og fik i stedet en gunstig position hos kongen som Danmarks Riges øverste Kansler. 

Han var fætter til ærkebiskoppen i Uppsala, Jens Gerriksen.

Danskere i 1400-tallet
Biskopper over Roskilde Stift
Førreformatoriske katolske biskopper fra Danmark
Personer i Dansk Biografisk Leksikon
Kongens kanslere fra Danmark
Seth (film)

Seth er en dansk film fra 1999, instrueret af Anders Refn, baseret på en novelle af forfatteren Jens-Martin Eriksen.
Filmen er tilegnet Benny Hansen (1944-98), der døde kort efter optagelserne.

Medvirkende 
 Lars Mikkelsen
 Kirsten Olesen
 Peter Schrøder
 Benny Hansen
 Bjarne Henriksen
 Pernille Højmark

Eksterne henvisninger 
 

Danske film fra 1999
Kortfilm fra Danmark
Birgit Sadolin

Birgit Sadolin (født Møller Petersen 10. oktober 1933 i Hellerup) er en dansk skuespillerinde.

Elev på Det Kongelige Teaters elevskole 1951-1953 og optrådte herefter på teatret i ca. 10 år i Jean de France, Helligtrekongers Aften, De usynlige, Maskarade, Lang dags rejse mod nat etc.

Fra 1964 har hun været freelance med roller på en række københavnske teatre samt Aalborg Teater. Herudover har hun medvirket i revyer, tv-teater samt i mange filmlystspil.

Hun var fra 1955 til 1969 gift med direktør  cand.polit. Pelle Sadolin; siden har Sadolin været gift med sceneinstruktør Henning Ørnbak.

Filmografi

TV-serier

Referencer

Eksterne henvisninger 
 

Personer fra Hellerup
Filmskuespillere fra Danmark
Teaterskuespillere fra Danmark
Bodilprisen for bedste kvindelige hovedrolle
Ray Kroc

Raymond Albert Kroc (født 5. oktober 1902, Oak Park, Illinois, død 14. januar 1984) var opkøberen af McDonald's som vi kender den i dag, i 1955. I 1954 tog han til San Bernadino i Californien hvor han blev imponeret af den hurtige service han så i McDonalds' hamburger restaurant. Han indgik et samarbejde med brødrene Mac og Dick McDonald efter at have luftet idéen med at åbne flere af restauranter med denne service andre steder, med Ray Kroc som direktør. Ray Albert Kroc var god til at motivere sine medarbejdere ved at bruge citater. Citater som i dag stadig bruges i McDonalds personalepolitikker. Eksempelvis: "If you've got time to lean, you've got time to clean" Betydende at hvis man ikke har noget at lave kan man bare gøre rent. Ray tjente gennem sin livstid over 500.000.000 dollars.

Erhvervsfolk fra USA
Personer døde af hjertestop
Henry David Thoreau

Henry David Thoreau (født 12. juli 1817, død 6. maj 1862) var amerikansk forfatter, naturelsker, transcendentalist, pacifist, skattenægter, etiker, abolitionist og filosof, fortaler for civil ulydighed som protest.

Han satte pris på simpel levevis i naturen, som beskrives i hans værk Walden – Livet i skovene.

Bibliografi 
Originalsprog – oversat til dansk
 A Walk to Wachusett (1842)
 A Week on the Concord and Merrimack Rivers (1849)
 On the Duty of Civil Disobedience (1849) – (Civil ulydighed – Tre politiske tekster)
 Slavery in Massachusetts (1854)
 Walden (1854) – Livet i skovene
 A Plea for Captain John Brown (1860)
 Excursions (1863)
 Life Without Principle
 The Maine Woods (1864)
 Cape Cod (1865)
 Early Spring in Massachusetts (1881)
 Summer (1884)
 Winter (1888)
 Autumn (1892)
 Miscellanies (1894)
 Journal of Henry David Thoreau (1906)

Eksterne henvisninger 

Filosoffer fra USA
Selvbiografer fra USA
Aktivister fra USA
Pacifister fra USA
Faglitterære forfattere fra USA
Vandreture (folderserie)

Vandreture er en serie af foldere over udvalgte naturområder i Danmark. Tidligere hed serien "Vandreture i Statsskovene" og blev udgivet af Direktoratet for Statsskovbruget, som i dag er en del af Naturstyrelsen.
De kan fås på biblioteker og turistbureauer, samt ved indgangene til mange af områderne, hvor de almindeligvis står i en rød boks.

Udgivelser 
Folderne i nummereret rækkefølge:

1-25

26-50

51-75

76-100

101-127

Eksterne kilder/henvisninger 
 Naturstyrelsen

Danmarks natur
Vandring
Generisk topdomæne

Et generisk topdomæne er et topdomæne, der (i al fald i teorien) er knyttet til en bestemt type af organisation. Generiske topdomæner er på tre eller flere bogstaver og opkaldt efter den type organisation, de repræsenterer. Eksempelvis repræsenterer .com kommercielle organisationer.

Følgende generiske topdomæner eksisterer:

 .aero – for luftfartsselskaber
 .biz – for virksomheder
 .cat – for catalansk sprog og kultur
 .com – for kommercielle organisationer, men ubegrænset
 .coop – for kooperativer
 .edu – for uddannelsesorganisationer
 .gov – for regeringer og deres underafdelinger i USA
 .info – for oplysningssider, men ubegrænset
 .int – for traktatfæstede internationale organisationer
 .jobs – for arbejdsgiverrelaterede sider
 .mil – for det amerikanske militær
 .mobi – for sites til visning på mobilen
 .museum – for museer
 .name – for familier og individer
 .net – oprindeligt til netværk, men i dag ubegrænset
 .org – oprindeligt til organisationer, der ikke klart hjemhørte under en af de eksisterende domæner, men i dag frit.
 .pro – for bestemte professioner.
 .tel – for serviceydelser tilknyttet IP-telefoni
 .travel – for rejseselskaber, flyselskaber, turistselskaber og lignende.
 .xxx –  til pornosider.

De følgende generiske topdomæner er ved at blive godkendt og kan blive tilføjet til navneregisteret i den nærmeste fremtid:
 .asia – for asiatiske folkeslag
 .post – for postselskaber
Nationalt topdomæne

Et nationalt topdomæne er et topdomæne reserveret til (og ofte brugt af) et land eller et afhængigt territorium. De er alle to bogstaver lange og de fleste svarer til ISO 3166-1-standarden for landekoder. Der er dog en lang række undtagelser.

ISO 3166-1 koder, der ikke bliver brugt som nationale topdomæner 
Koderne EH og KP, der teoretisk burde være tilgængelige for henholdsvis Vestsahara og Nordkorea er aldrig blevet tildelt, og eksisterer ikke i DNS. Tilsvarende er de nye ISO-koder CS (for Serbien og Montenegro) ikke blevet registreret som nationale topdomæner endnu (CS var i øvrigt tidligere tildelt til Tjekkoslovakiet). TL (Østtimor efter uafhængigheden) er stadig ved at erstatte det tidligere TP.

Alle andre koder er blevet tildelt og anvendes i DNS. Nogle af dem bliver dog ikke brugt overhovedet. De norske territorier Bouvetøen (.bv) og Svalbard (.sj) har således ikke et eneste subdomæne, og norsk politik er indtil videre ikke at tildele disse.

Endvidere findes der kun ét .gb-domæne. GB er tildelt det Forenede Kongerige, men der accepteres ikke nye domæner, og domæner i England, Skotland, Wales og Nordirland bruger i stedet .uk.

Nationale topdomæner, der ikke er ISO 3166-1-koder 
 .su, den forældede kode for det tidligere Sovjetunionen. Lederne af .su-domænet udtalte i 2001, at de fortsat ville acceptere oprettelsen af nye domæner.
 .ac, .gg, .im og .je, der alle eksisterer som universelle postkoder.
 .eu, der ikke er i ISO 3166-1, men reserveret ifølge denne.
 .tp, der var den tidligere kode for det ikke-uafhængige Østtimor. Denne udfases langsomt.
 .yu, den tidligere kode for Serbien og Montenegro, da disse stadig var kendt som Jugoslavien
Torup (Halsnæs Kommune)

Torup er en landsby i Nordsjælland med , beliggende i Torup Sogn, ca. 7 kilometer øst for Hundested og 5 kilometer nordvest for Frederiksværk. Torup er stationsby på jernbanen mellem Hundested og Frederiksværk, og byens station hedder Dyssekilde Station. Landsbyen tilhører Halsnæs Kommune og er beliggende i Region Hovedstaden. Lokalrådet, Torup Ting, er det lokaldemokratiske anker. 

Landsbyen var oprindeligt hovedbyen på halvøen Halsnæs, formentlig opstået omkring Torup Kirke fra 1100-tallet, der stadig er hovedkirke i Torup Sogn. Senere blev Hundested den klart største by på Halsnæs.

Siden midten af 1980'erne har Torup oplevet en kraftig udvikling, særligt i forbindelse med opførelsen af det økologiske landsbysamfund Dyssekilde, samt omkring projektet med Torup Bogby og den årligt tilbagevendende Bogfestival. Byen har en brugs og en børnehave, og i 2001 fik byen egen friskole, Halsnæs Lilleskole. Mange andre aktiviteter præger Torup, som blev Årets Landsby i 2019: musikfestival Himmelstorm, Jazz i Mejeriet, Torup Bogbys Folkeuniversitet, projekt Sykkel, Torup Deleværkssted/Repair Cafe Kældergalleriet under Brugsen, Torup Marked med Kilometermad, Dyssekilde Stationshave. Flere projekter har opnået støtte fra LAG Halsnæs-Gribskov (EUs udkantsfond): Under Solen (bageri/cafe); Sykkel (alternativ transport); Tothaven (besøgsgård); Mad & Mennesker (gårdbutik/beskæftigelse af folk på kanten af arbejdsmarkedet) - og tidligere under LAG Halsnæs: Dyssekilde Station (Bogby, madmarked, kontorfællesskab, deleværksted, stationshave). Og en ny bæredygtig bydel, Hvideland, er med Torupfondens mellemkomst ved at udvikle sig fra 2021. Torup er med i flere nationale og internationale projekter: projekt Deltag (Kulturhusene i Danmark); Varme Zoner (landsbyer med tilflytning); og Smart Rural 21 (EU landdistrikts-udviklings projekt).

Økosamfundet Dyssekilde 
Økologisk Landsbysamfund erhvervede i 1987 Dyssekildegård, aftægtsboligen Villaro samt 13 ha jord, hvoraf de 5 er i byzone.  1990 byggedes de første huse, og året efter flytter de første beboere ind. Samtidig starter forældrene en børnehave i privat regi, som 1992 bliver en officiel børnehave. Samme år
er de første 6 lejeboligheder klar til indflytning, flere kommer til senere. I 2009 boede der i økosamfundet 53 mænd, 63 kvinder og 62 børn. Der er ca 25 selvstændige erhvervsdrivende (bl.a. håndværkere, behandlere, kunstnere) samt knap 20 med lokale arbejdspladser på f.eks. skolen, i børnehaven, i bageriet eller i butikken. Derudover arbejder en del andre steder, nogle er pensionister og studerende.

Henvisninger

Eksterne henvisninger 

 Økosamfundet Dyssekilde
 Halsnæs Lilleskole
 Torup Børnehave 
 Torup Bogby

Kilder 

Byer i Halsnæs Kommune
Vinyl (flertydig)

Vinyl kan være:

 Vinyl – et kunststof
 Grammofonplade – også kaldet vinylplade eller blot vinyl
 Vinyl (single) – et musikmedieformat
Atmosphere

Primærbetydning af det engelske ord atmosphere er oversat til dansk atmosfære.

Atmosphere er en amerikansk underground hiphop gruppe fra Minneapolis, Minnesota. Gruppen består af rapperen Sean Daley, Slug, og produceren/ DJ Anthony Davis, Ant.
Gruppen har været aktiv siden 1993 og bestod oprindeligt også af et tredje medlem; Spawn (Derek Turner), der dog forlob gruppen efter udgivelsen af deres første album Overcast. Atmospheres tekster handler i modsætning til meget kommercielt rap om kærlighed og deler mange emner med Emo-genren, hvilket ofte bringes op i anmeldelser og interviews.

Atmosphere er under pladeselskabet Rhymesayers Entertainment. Slug og Ant har sammen udgivet 6 albums og 11 Sad Clown tour albums.

Diskografi 
 Overcast! (1997)
 God Loves Ugly (2002)
 Seven's Travels (2003)
 You Can't Imagine How Much Fun We're Having (2005)
 When Life Gives You Lemons, You Paint That Shit Gold (2008)
 The Family Sign (2011)
 Southsiders (2014)
 Fishing Blues (2016)
 Mi Vida Local (2018)
 Whenever (2019)
 The Day Before Halloween (2020)
 Word? (2021)
 So Many Other Realities Exist Simultaneously (2023)

Singler 

 #18 Hot Rap Singles

 #38 US Billboard Modern Rock

Eksterne henvisninger 

 

Hiphopgrupper fra USA
Musikgrupper fra 1993
KONE

KONE er en international ingeniør- og servicevirksomhed med omkring 55.000 ansatte. Virksomheden blev grundlagt i 1910 og med hovedkvarter i Espoo, Finland.

Virksomheden er mest kendt for at producere elevatorer, men har for eksempel også aktier i lastbilfabrikken Sisu.

Referencer

Eksterne henvisninger 

 KONEs hjemmeside

Fremstillingsvirksomheder fra Finland
Etableret i 1910
Virksomheder i Helsinki
Ingeniørvirksomheder fra Finland
Otis

Otis er verdens største producent af lodrette transportsystemer, hovedsageligt elevatorer og rulletrapper. Otis er ejet af United Technologies Corporation.

Fremstillingsvirksomheder fra USA
United Technologies Corporation
ERA

ERA, akronymet henvise forskellige artikler:

 Engineering Research Associates – amerikansk pionerfirma i computerbranchen fra 1950erne.
 ERA-NET – EU’s 6. rammeprogram , hvis grundlæggende formål er at udvikle og forbedre samarbejdet mellem nationale forskningsfinansierende enheder, f.eks. forskningsråd.
 Europæiske Jernbaneagentur – ERA, European Railway Agency, EU agentur for koordinering af jernbanedrift i fællesskabet.
 European Ramblers Association – overordnet organisation for vandreforeninger i 35 lande.
 Equal Rights Amendment – forslag om lovtillæg til den amerikanske grundlov.
Lars Elstrup

Lars Dahl Elstrup (født 24. marts 1963) er en dansk fodboldspiller. Han nåede at spille 34 landskampe og score 13 mål.

Elstrup landsholdsdebuterede i august 1988 mod Sverige i Stockholm – Danmark vandt historisk 2-1 og Elstrup scorede begge mål inden han blev udskiftet. Hans vel mest berømte landsholdsmål scorede han i kampen mod Frankrig den 17. juni 1992 under EM-slutrunden i Sverige. Målet til 2-1 betød, at Danmark gik videre til semifinalen for sidenhen at vinde turneringen.

På klubplan spillede han for IF Fjorden, Randers Freja, Brøndby IF, SC Feyenoord, Luton Town F.C. og OB.

I oktober 1993 blev han medlem af det spirituelle fællesskab Sangha i Højby ved Odense og ændrede sit navn til Darando, der betyder "Floden strømmer mod havet". Senere blev han medstifter af Solens Hjerte, et terapeutisk, spirituelt bofællesskab, beliggende i Holmstrup ved Odense, og ændrede sit navn tilbage til Lars Elstrup.
I 2000 brød han med det spirituelle fællesskab og gjorde sig endnu engang bemærket i medierne med en mere eller mindre mærkværdig opførsel – bl.a. sad han i skrædderstilling på Trafalgar Square i London, med underbukser på og med hænderne foran kønsdelene, så folk opfattede det som om, han var nøgen. Han har siden 2000 boet i Vissenbjerg lidt uden for Odense, men sommeren 2007 købte han en husbåd ved Nyhavn, som han har gjort til sit nye sommerhjem. Han bor i en lejlighed i Hellerup og lever af de penge, han tjente som fodboldspiller.
1.juni 2012 udkom bogen "LARS ELSTRUP – FRA INDERSIDEN" skrevet af forfatterne Carsten Fog Hansen og Jens Jam Rasmussen.

Eksterne henvisninger 
 
 Peders fodboldstatistik – Det Danske Landshold fra 1908 til nu
 Fyens Stiftstidende – Elstrup flytter til København 30. juni 2007

Referencer 

Fodboldspillere fra Danmark
Fodboldspillere fra Odense Boldklub
Fodboldspillere fra Feyenoord Rotterdam
Fodboldspillere fra Brøndby IF
Fodboldspillere fra Randers Freja
Fodboldspillere fra Luton Town F.C.
Fodboldlandsholdsspillere fra Danmark
Deltagere ved det europæiske mesterskab i fodbold 1992
Majkat

En majkat eller majmånedskat er en person, der bliver narret enten den 1. maj eller den 31. maj. Begrebet svarer altså til en aprilsnar, men er i modsætning hertil gammeldags og gået af brug. 

Skikken hænger sammen med, at en kat, der blev født i maj, der også blev kaldt en majkat eller majmånedskat, ifølge folketroen havde et dårligt syn og derfor ikke var i stand til at fange mus ordentligt.

Kilder 

Dage i maj
Traditioner
Charles Glover Barkla

Charles Glover Barkla (født 7. juni 1877 i Widnes, Lancashire, død 23. oktober 1944 i Edinburgh) var en engelsk fysiker. Han fik nobelprisen i fysik i 1917 for sin opdagelse af de karakteristiske røntgenstråler af grundstofferne.

Referencer

Eksterne henvisninger 

Nobelprismodtagere i fysik
Fysikere fra England
Nobelprismodtagere fra Storbritannien
Alumni fra University of Cambridge
Briter i 1800-tallet
Briter i 1900-tallet
Blåvand Zoo

Blåvand Zoo, er en zoologisk have i Blåvand med en lang række eksotiske dyr, klappedyr, samt almindelige husdyr. Parken åbnede i 1992 under ledelse af Tove og Hans Hestbech med geder, grise, andre landbrugs/-og husdyr, samt traditionelle eksotiske zoodyr.

Der er løbende blevet udvidet med arter og anlæg. Størrelsen har i nogle år ligget på et antal af ca. 80 arter fordelt på omtrent 400 dyr. I dag indeholder haven bl.a røde kæmpekænguruer, europæisk bison, servaler, bavianer, japanske sneaber og kæmpeskildpadder.

Haven er privatejet og modtager ikke støtte fra det offentlige. Den grundlæggende idé er at især børn skal have mulighed for at komme tæt på dyr, og på den måde fatte interesse for dyr og natur.

Som de første i Danmark, modtog haven i november måned 2009, to hvide løver.

Eksterne henvisninger 
 Blåvand Zoo

Dyreparker i Danmark
Bygninger, konstruktioner og anlæg i Varde Kommune
Etableret i 1992
Kapiteltakst

Kapitelstakst (eller kapiteltakst) er en årligt revideret prissætning for landbrugsvarer – særligt korn. Den er en slags middelpris, der har tjent til at fastsætte værdien af de naturalieydelser, som skulle erlægges til kirken. Oprindeligt ansatte domkapitlerne kapitelstaksten – deraf navnet. Derefter ansattes den af stiftøvrigheden og efter 1920 ved lov. Efter de omfattende kirkereformer i Danmark i begyndelsen af det 20. århundrede blev præstelønningerne lovreguleret, ensrettet og udbetalt i form af penge. Derfor har kapitelstaksten mistet sin praktiske betydning. For historieforskningen er kapitelstaksterne en god kilde til den langsigtede prisudvikling for landbrugsvarer og konjunkturudvikling.

I dag bruges en korrigeret kapitelstakst ofte til fastsættelse af forpagtningsafgift.

Se også 
 Tiendeafløsning

Landbohistorie
Danmarks historie